Συζήτηση:Κώστας Νοβάκης/Πρόταση διαγραφής

message: Αμφίβολη εγκυκλοπαιδικότητα για κάποιο ερασιτέχνη μουσικό ο οποίος είναι οδοντίατρος-λαογράφος και έχει εκδώσει κάποια μουσικά CD. Οι παραπομπές είναι νεκρές (βρήκα κάτι επιπλέον στο http://www.protoporia.gr/author_info.php?authors_id=949560 όπου δείχνει πως όλα τα έργα του έχουν αυτοεκδοθεί) ενώ στη μια αναφορά μιας ΜΚΟ η οποία είναι ενεργή γίνεται απλώς μια αναφορά του ονόματος του. Οι δε διαγλωσσικοί σύνδεσμοι έχουν ακριβώς το ίδιο περιεχόμενο χωρίς επιπλέον πηγές. Στην αγγλική βικιπαίδεια γλίτωσε τη διαγραφή καθώς θεωρήθηκε -κακώς θεωρώ και εξαιρετικά ασυμβάτως με την πολιτική- πως η εγκυκλοπαιδικότητα του ήταν επαρκής. Gts-tg Gts-tg (συζήτηση) 22:29, 25 Απριλίου 2016 (UTC)
 Σχόλιο Ίσως να υπάρχουν στοιχεία εγκυκλοπαιδικότητας σε άλλη γλώσσα. Στο μπλογκ Abecedar (Λιθοξόου, Ουράνιο Τόξο κ.λπ.) αναφέρεται ως ο «περισσότερο γνωστό[ς] Μακεδόνα[ς], μουσικό[ς] ερευνητή[ς] της Νότιας Μακεδονίας του Αιγαίου, με μουσική συλλογή και καταγραφή μεγάλου μέρους των αυτόχθονων παραδοσιακών ΜΑΚΕΔΟΝΙΚΩΝ τραγουδιών». Προφανώς το ζήτημα μπλέκεται με την πολιτική. → 34kor34 (συζήτηση) 08:53, 27 Απριλίου 2016 (UTC)
replies: text: Εύκολα θα μπορούσε κάποιος να εστιάσει στο ότι το λήμμα (όπως και το Abecedar blog παραπάνω) αποτελεί προπαγανδιστικό όχημα πολιτικών ιδεών αντί για περιγραφή ενός εγκυκλοπαιδικού προσώπου και ότι το ζήτημα αφορά την πολιτική. Προσωπικά επιλέγω την πολιτική της ΒΚ όμως σχετικά με Βικιπαίδεια:Εγκυκλοπαιδικότητα_(μουσική) όπου το πρόσωπο του λήμματος βρίσκεται πάρα πολύ μακριά από τα απαιτούμενα κριτήρια. Gts-tg (συζήτηση) 16:28, 27 Απριλίου 2016 (UTC)

text: Πράγματι, ενδέχεται αγαπητέ Gts-tg η δημιουργία του λήμματος (όχι μόνο στην ελλ. ΒΠ) να υπαγορεύτηκε από πολιτικούς λόγους. Κι εγώ προς τα εκεί συγκλίνω. Ωστόσο, μπορεί το έργο του, της συλλογής και καταγραφής των «μακεδονικών» τραγουδιών της Ελλάδας να ενέχει ίχνη εγκυκλοπαιδικότητας. Αν δεν βρεθεί κάτι σε αυτόν τον τομέα, τον καθαρά πολιτιστικό, τότε πάει για διαγραφή. →34kor34 (συζήτηση) 20:29, 27 Απριλίου 2016 (UTC)
 Διαγραφή όντως δεν φαίνεται να προκύπτει εγκυκλοπαιδικότητα.--Diu (συζήτηση) 10:10, 2 Μαΐου 2016 (UTC)
 Διατήρηση Μου φαίνεται πως ο Νοβάκης καλύπτει τα κριτήρια 3, 5 και 1 της πολιτικής της ΒΠ περί εγκυκλοπαιδικότητας μουσικών. Έχουν ασχοληθεί με τη μουσική παραγωγή του αξιόπιστες και ανεξάρτητες πηγές: μια στήλη ερευνητικής δημοσιογραφίας (ο «Ιός»), ένα μουσικό περιοδικό (το «Jazz & Τζαζ») και ένας σλαβολόγος (ο Γερμανός Thede Kahl, στο άρθρο του που βρίσκεται στο λήμμα) (1). Έχει κυκλοφορήσει 4 CD (3) -- το τέταρτο (διπλό CD) με την επωνυμία «Ραγκουτσάρια. Καστρινό καρναβάλι» δεν αναφέρεται στο λήμμα. (Δε μου φαίνεται πολύ αξιόπιστη η πληροφόρηση από το site της πρωτοπορίας ως προς τα στοιχεία των CD, γιατί παρατηρώ πως δίνει ως έτος κυκλοφορίας το 1990, ενώ τα CD κυκλοφόρησαν το 2003). Επίσης, ως ο πρώτος (και -ως το 2010 που γράφηκε το άρθρο του Kahl- ο ένας από τους δύο -- το άλλο είναι, αν καταλαβαίνω καλά αυτό που γράφει ο Kahl, ένα CD του Λυκείου Ελληνίδων Δράμας) που κυκλοφόρησε σλαβόγλωσσα τραγούδια από την ελληνική Μακεδονία (δείτε την ενότητα «Παραδοσιακή μουσική» στο λήμμα Σλαβόφωνοι της ελληνικής Μακεδονίας) είναι ο σημαντικότερος εκπρόσωπος αυτής της μουσικής σκηνής (5). Ασμοδαίος (συζήτηση) 15:32, 21 Μαΐου 2016 (UTC)

text: * Ως προς το 3, απαιτείται κύρια δισκογραφική εταιρεία. Δεν φαίνεται να προκύπτει κάτι τέτοιο. Επίσης υπάρχουν στοιχεία (βάσει της Πρωτοπορίας) πως τα CD έχουν αυτοεκδοθεί (του 2000+ πιθανώς να είναι επανακυκλοφορία)

text: * Ως προς το 5, το κριτήριο επίσης αναφέρει πως Θα πρέπει να είναι πιο γνωστοί από το μέσο όρο των ομοειδών τους συγκροτημάτων. Εδώ δεν φαίνεται να υπάρχουν άλλα τέτοια συγκροτήματα/ανεξάρτητη μουσική σκηνή (κάτι που αναφέρει και το ίδιο το λήμμα ως πρώτος του είδους), και είναι ο μοναδικός (για τον οποίο υπάρχουν κάποιες πληροφορίες τουλάχιστον). Επομένως ο μοναδικός εκπρόσωπος της μουσικής σκηνής προσμετράται ως ο σημαντικότερος εκπρόσωπος της μουσικής σκηνής εάν δεν υπάρχει μουσική σκηνή;

text: * Ως προς το 1, ζητούνται αρκετές αναφορές. Δεν ξέρω πόσες ακριβώς κρίνονται ως αρκετές, ωστόσο οι 3 που αναφέρονται παραπάνω μου δίνουν την εντύπωση πως πρόκειται για 2, καθώς το άρθρο του Ιού αναφέρει πριν το κείμενο του τον τίτλο, ημερομηνία, και ονομασία του περιοδικού Jazz & Τζαζ κάτι που δίνει την εντύπωση αναδημοσίευσης. (αυτό επιβεβαιώνεται και από την αμέσως επόμενη ανάρτηση στην ίδια σελίδα Η νέα μάχη στου Μακρυγιάννη/Τα Νέα)

text: * Η τελευταία παράγραφος της βιογραφίας του δεν έχει καμία σχέση με την ιδιότητα του ως μουσικός, και πρόκειται απλώς για μια ΜΚΟ που έχει πάψει να υπάρχει, με την αναφορά να χρησιμεύει ως όχημα προώθησης πολιτικών θέσεων.

text: * Το λήμμα διαγράφηκε πλέον από την αγγλική, όπου είχαν τεθεί η ίδια ακριβώς πρόταση και με το λήμμα να έχει τα ίδια περιεχόμενα. Gts-tg (συζήτηση) 20:12, 1 Ιουνίου 2016 (UTC)
replies: text: :@Gts-tg: Κατά πρώτον, η εικασία ότι το στοιχεία της «Πρωτοπορίας» είναι σωστά και ότι οι εκδόσεις των CD του Νοβάκη που χρονολογούνται το 2002-3 «πιθανώς να είναι επανακυκλοφορία» διαψεύδονται τόσο από τον Ιό, όσο και από το άρθρο του Kahl. Και τα δύο όχι μόνο δεν κάνουν οποιαδήποτε νύξη για υλικό που δήθεν επανακυκλοφορεί, αλλά σημειώνουν ότι ο Νοβάκης ξεκίνησε τις λαογραφικές καταγραφές του την περίοδο της διένεξης της Ελλάδας με την πρώην Γιουγκοσλαβική Δημοκρατία της Μακεδονίας, τη δεκαετία του 90. Επομένως, είναι λογικό αδύνατο να είναι ορθή η πληροφορία του site της «πρωτοπορίας» ότι τα CDs κυκλοφόρησαν την πρωτοχρονιά (!) του 1990.

text: :Επίσης λανθασμένη είναι η υπόθεση ότι το άρθρο του «Ιού» είναι αντιγραφή του άρθρου του «Jazz & Τζαζ». Η φράση που προτάσσεται απλώς είναι παράθεμα από το άρθρο του Jazz & Τζαζ, όπως είθιστο να γίνεται σε κάθε άρθρο από τη στήλη «το Μικρό» του Ιού. Αυτό επαληθεύεται με μια σύγκριση των παραθεμάτων με τις πηγές τους, οι οποίες, όπως και στην περίπτωση του Jazz & Τζαζ αναγράφονται ακριβώς από κάτω. Βλ. π.χ. αυτό το άρθρο που ξεκινά παραθέτοντας μια φράση από εντελώς διαφορετικής οπτικής άρθρο του «Ριζοσπάστη», δεν είναι δηλαδή κατά καμία έννοια το ίδιο άρθρο. (Αυτό σημαίνει ότι το αποτέλεσμα της συζήτησης στην αγγλική γουϊκιπαίδεια, στο βαθμό που καθορίστηκε από αυτά τα λανθασμένα δεδομένα (και την αγνόηση του επιστημονικού άρθρου του Kahl, που δε φαίνεται να υπήρχε στο αγγλικό λήμμα και δε βλέπω να αναφέρεται στη συζήτηση, όπου υπάρχει ο λανθασμένος ισχυρισμός ότι μόνο μία πηγή ασχολείται με το Νοβάκη), είναι επίσης λανθασμένο και χρήζει επανεξέτασης.)

text: :Δεν είναι αληθές ότι δεν υπάρχουν άλλα συγκροτήματα που να παίζουν τραγούδια στις σλαβικές διαλέκτους της ελληνικής Μακεδονίας. Υπάρχουν κάμποσα ντόπια συγκροτήματα που ασχολούνται με την παραδοσιακή μουσική των σλαβοφώνων της ελληνικής Μακεδονίας και ερμηνεύουν τόσο ορχηστρικά κομμάτια από το τοπικό ρεπερτόριο όσο και τραγούδια, όπως το «Μακεδονικό Μεράκι» (εδώ στο τοπικό hit «Σόφκα να τάτκο»), ο «Κρυστάλλινος Ήχος», τα «τα Αηδόνια » (εδώ τραγουδούν για μια Φλωρινιώτισσα) ή τα «Χάλκινα Ηχοχρώματα» ([e-paradosiako.gr/store/products/makedonikes-melodies/ εδώ] και εδώ δύο CD τους).

text: :Η πολιτική πράγματι δε μας λέει πόσες είναι οι «αρκετές» αναφορές. Εν προκειμένω, όμως, το έργο του Νοβάκη πραγματεύονται δύο εφημερίδες δύο χωρών (η «Ελευθεροτυπία» και σε άρθρο της η σλαβομακεδονική «Ντνέβνικ»), ένα μουσικό περιοδικό και ένας μελετητή της παραγωγής παραδοσιακής μουσικής της περιοχής. Μου φαίνεται ότι αυτή είναι σημαντική κάλυψη και σίγουρα περισσότερη από όση έχουν άλλα συγκροτήματα που ερμηνεύουν μουσική των σλαβόφωνων της ελληνικής Μακεδονίας. Ασμοδαίος (συζήτηση) 20:33, 9 Ιουνίου 2016 (UTC)
replies: text: ::* Μια και έγινε χρήση της λέξης εικασία, εμ, όπως γίνεται εικασία το ότι η Πρωτοπορία δεν είναι αξιόπιστη σχετικά με τα στοιχεία της έκδοσης, και εικασία το ότι απουσία νύξης σχετικά με επανακυκλοφορία δεν υπήρξε επανακυκλοφορία, ή το ότι η περίοδος σύγκρουσης -όταν και ξεκίνησε ο Νοβάκης όπως ο ίδιος αναφέρει- αφορά από τη δημιουργία του κράτους της πΓΔΜ το 1991 και έπειτα και όχι νωρίτερα το 1990, έτσι γίνεται και εικασία ότι πιθανώς αυτά του 2000 αποτελούν επανακυκλοφορία. Γιατί αν είναι να δουλεύουμε με εκτιμήσεις και εικασίες έτσι παν τα πράγματα. Διάψευση πάντως δεν βλέπω να υπάρχει.

text: ::* Για τον Ιό, εδώ είναι ο αρχειοθετημένος στο web archive σύνδεσμος, όπου μπορεί να γίνει σύγκριση και με το αμέσως επόμενο άρθρο στην ίδια σελίδα. Αυτό που γνωρίζω είναι πως όταν γίνεται παράθεση δημοσίευσης και ημερομηνίας πριν/ή μετά την έναρξη ενός κειμένου, αυτό σημαίνει πως η ένδειξη αυτή πρόκειται για δήλωση πηγής και αναδημοσίευση.

text: ::* Δεν αντιλαμβάνομαι το πως σχετίζεται ο σύνδεσμος του Ριζοσπάστη που παραθέτεται παραπάνω με την εγκυκλοπαιδικότητα του προσώπου εδώ.

text: ::* Δεν έγινε λόγος για μη ύπαρξη σλαβόφωνων μουσικών στην Μακεδονία. Λόγος έγινε για ύπαρξη μουσικής σκηνής ή όχι από την οποία υπάρχουν γνωστοί εκπρόσωποι και δισκογραφία, όχι απλώς νταούλια και ζουρνάδες στα πανηγύρια. Ωραία τα video του YouTube και του FaceBook αλλά δεν στηρίζουν ύπαρξη μουσικής σκηνής η οποία να ικανοποιεί τα κριτήρια εγκυκλοπαιδικότητας της πολιτικής, όπως π.χ. η παρουσία βιβλιογραφίας συνοδευόμενης με δισκογραφία. Ποιά είναι τα άλλα σλαβομακεδονικά συγκροτήματα στην Μακεδονία; Έχουν ονόματα, έχουν δισκογραφία, πότε κυκλοφόρησαν και από ποιές δισκογραφικές; Ο εθνικά Μακεδόνας κύριος με γειά του με χαρά του και ας βγάλει όσα τραγούδια και δίσκους θέλει ως γνήσιος Μακεδόνας που έχει την Μακεδονική μουσική παράδοση στο αίμα του όπως αναφέρεται στο κείμενο του τρέχοντος λήμματος. Εγκυκλοπαιδικός δεν είναι, πως να το κάνουμε δηλαδή; Πως μπορεί να είναι όταν συνεχώς γίνεται αναφορά του εθνικού του αυτοπροσδιορισμού και από που κατάγεται, αντί να γίνεται ενασχόληση με την καλλιτεχνική του ιδιότητα και τι το αξιόλογο έχει αυτή;

text: ::* Τον Νοβάκη αναφέρουν 2 εφημερίδες 2 χωρών όπως αναφέρεις. Για να το ξαναδούμε αυτό, 2 εφημερίδες, 2 χωρών, αναφέρουν τα 6 CD του καλλιτέχνη -ποιά δισκογραφική τα κυκλοφόρησε;-, στα 10+ χρόνια που δραστηριοποιείται με τη μουσική, και τα 1000 αντίτυπα CD που κυκλοφόρησε -όπως αναφέρει το σλαβομακεδονικό περιοδικό- με τα 13 Μακεδονικά τραγούδια, και τους 11 φίλους του 5 εκ των οποίων ήταν από τη Γευγελή -ξανά το Σλαβομακεδονικό περιοδικό-. Αριθμοί και αριθμοί και πάλι, που δεν σχετίζονται και δεν καλύπτουν εγκυκλοπαιδικότητα και απλώς δίνουν εντυπώσεις.  Gts-tg (συζήτηση) 03:46, 10 Ιουνίου 2016 (UTC)
replies: text: ::::Gts-tg, αν πειράζει η χρήση της λέξης «εικασία», ας χρησιμοποιήσουμε τη λέξη «συμπέρασμα». Το συμπέρασμα, λοιπόν, ότι δήθεν πρόκειται για επανακυκλοφορία δίσκων που είχαν πρωτοκυκλοφορήσει παλαιότερα είναι εντελώς αυθαίρετο. Το μεν άρθρο του «Ιού» γράφει ότι «Πριν από μερικούς μήνες κυκλοφόρησαν» τα εξής CD, ότι η δουλειά του Νοβάκη είναι «παιδί των συλλαλητηρίων» (μετά το 1990, δηλαδή) ότι «όλα άρχισαν με... την εθνικιστική υστερία του 1992-94 για το «Σκοπιανό»» και ομοίως ο Thede Kahl αναφέρει ότι ο Νοβάκης αποφάσισε να ξεκινήσει τη συλλογή τραγουδιών "during the years of disagreement between the Republic of Macedonia and Greece" [=μετά το 1990] και ότι "In 2002 [όχι το 1990] he became the first person to publish songs with Slavic lyrics in Greece κλπ" και στη βιβλιογραφία αναγράφει ως έτος κυκλοφορίας των CD του Νοβάκη το 2002-3. Πέρα από τη ρητή διαφοροποίηση ως προς τη χρονολογία κυκλογορίας, το γεγονός ότι η δουλειά της καταγραφής της μουσικής από το Νοβάκη ξεκίνησε κατά τη δεκαετία του 1990 καθιστά από χρονολογική άποψη αδύνατο να κυκλοφόρησαν τα CD το 1990 και να είναι ορθά τα στοιχεία του site της Πρωτοπορίας.
replies: text: ::::Η «σύγκριση με το επόμενο άρθρο» του «Ιού» δεν καταλαβαίνω ποια ακριβώς είναι, ούτε με ποιον ακριβώς τρόπο τεκμαίρεται εξ αυτής ότι το άρθρο του «Ιού» είναι αναδημοσίευση εκείνου από το «Jazz & Τζαζ». Αντιθέτως, ένας έλεγχος οποιουδήποτε άλλου άρθρου της κατηγορίας αυτής («το Μικρό» από τον «Ιό») δείχνει ότι το χωρίο που συνήθως παρατίθεται εντός εισαγωγικών στην αρχή του άρθρου μαζί με την αναφορά της προέλευσής του δε σημαίνει ότι ολόκληρο το κείμενο που ακολουθεί είναι αναδημοσίευση του κειμένου από το οποίο προέρχεται η φράση που παρατίθεται στην αρχή του άρθρου του «Ιού». Αυτό δείχνει η σύγκριση με το άρθρο του «Ριζοσπάστη» από τον οποίο προέρχεται η φράση που παρατίθεται εντός εισαγωγικών στην αρχή του άρθρου του «Ιού», το οποίο φυσικά δεν είναι αναδημοσίευση του πρώτου. Το ίδιο ισχύει και με το άρθρο για το Νοβάκη, το οποίο ομοίως δεν είναι αναδημοσίευση εκείνου του Κώστα Φώτη από το Jazz & Τζάζ, από το οποίο παρατίθεται μια φράση στην αρχή του άρθρου του Ιού.

text: ::::Η ύπαρξη δισκογραφίας (πέρα από την ύπαρξη ζωντανής σκηνής, καθώς -όπως συμβαίνει και με την παραδοσιακή των υπόλοιπων περιοχών της Ελλάδας- κυρίως εκτελείται ζωντανά σε πανηγυριά και παρόμοιες περιστάσεις) τεκμαίρεται από τη μελέτη του Kahl, ο οποίος ξεχωρίζει μία κατηγορία δίσκων  η οποία (μέχρις ότου η κυκλοφορία των CD του Νοβάκη έσπασε το ταμπού) δεν περιείχε λόγια , στην οποία αναφέρει ως παραδείγματα παραγωγές από μουσικές μπάντες π.χ. του Ζώρα από τη Νάουσα και των αδερφών Βαλκάνη από τη Φλώρινα ("Macedonian music has no lyrics" -- στις σελίδες 394-6). Η κατηγορία των CD με μουσική της περιοχής που περιέχουν τραγούδια εκτελεσμένα χωρίς λόγια ανέρχεται σε 116 δίσκους (σ. 391). Η διαφορά του Νοβάκη έγκειται στο ότι, σπάζοντας το σχετικό ταμπού της σλαβοφωνίας, κυκλοφόρησε στις Avlos Editions τα τραγούδια αυτά με λόγια και αποτελεί το γνωστότερο εκπρόσωπό της τοπικής αυτής μουσικής σκηνής. Ασμοδαίος (συζήτηση) 12:58, 16 Ιουλίου 2016 (UTC)
replies: text: ::::: Ασμοδαίος εξακολουθούν να μη με πείθουν καθόλου τα υπάρχοντα στοιχεία για ύπαρξη εγκυκλοπαιδικότητας του ατόμου. Το υπάρχων υλικό φρονώ πως είναι αρκετό για να τεκμηριώσει κάποια αναφορά του Νοβάκη εντός άλλων λημμάτων (π.χ. Σλαβομακεδόνες και συναφή), όχι όμως αρκετό ώστε να έχει δικό του λήμμα. Πρόκειται για σαφή υπερπροβολή, και εξακολουθώ να μη θεωρώ πως καλύπτει τα κριτήρια βάσει της πολιτικής της ΒΚ για μουσικούς. Δεν με κάνει να πιστεύω πως αποτελεί πράγματι κάτι το αξιόλογο πολιτιστικά, πέρα από κάποια σύντομη αναφορά που μπορεί να γίνει εντός άλλων λημμάτων. Το ότι παρατίθονται ως απόσπασμα τα περί Μακεδονίας του Αιγαίου, προσφύγων και περί το τι έχει στο αίμα του, θα ήταν ενδιαφέροντα εάν το άτομο ήταν κάποιο πολιτικό πρόσωπο, όπως είναι τώρα, κάνει τα πράγματα ακόμα χειρότερα για την εγκυκλοπαιδικότητα του λήμματος, το να βάζει σπόντα άλλα πράγματα δηλαδή εκτός μουσικής. Gts-tg (συζήτηση) 13:23, 16 Ιουλίου 2016 (UTC)
replies: text: ::::::Επανέρχομαι απλώς για να υπενθυμίσω ότι η εγκυκλοπαιδικότητα του λήμματος δε σχετίζεται με το αν το λήμμα είναι καλογραμμένο (παρεμπιπτόντως, τη συγκεκριμένη διατύπωση που αναφέρεται περί «μουσικής παράδοσης στο αίμα»  κ.ο.κ. τη θεωρώ μη-εγκυκλοπαιδική και χρήσιμη τη σχετική αναφορά στην πηγή αυτή μόνο ως δηλωτική της εθν[οτ?]ικής ταυτότητας του βιογραφούμενου προσώπου), αλλά κρίνεται με βάση το κατά πόσο πληρούνται τα ορισμένα στη σχετική πολιτική κριτήρια, κάτι που νομίζω ότι δείχθηκε ότι ισχύει. Ασμοδαίος (συζήτηση) 18:50, 18 Ιουλίου 2016 (UTC)
Από το κείμενο του Thede (σσ.396-97) δε γίνεται ξεκάθαρο αν τα CD του Νοβάκη περιέχουν (και) πρωτότυπο/πρωτογενές υλικό, δηλ. ηχογραφήσεις λαϊκών τραγουδιστών και οργανοπαικτών της κοινότητας των "εθνικά Μακεδόνων" της Ελλάδας. Οπότε, η λαογραφική πλευρά της δουλειάς του, έστω και σε ερασιτεχνικό επίπεδο, είναι αμφισβητούμενη. Επιπλέον, επισημαίνεται πως ο Νοβάκης ερμηνεύει το υλικό του χρησιμοποιώντας ενίοτε και μουσικούς από την ΠΓΔΜ, κάτι που αλλοιώνει τον ιδιαίτερο τοπικό χαρακτήρα τους  (σ.396: ... the influence of the musical taste prevailing in the Republic of Macedonia is obvious). Αυτό είναι ένα σοβαρό δεδομένο που υποβαθμίζει τη λαογραφική αξία της δουλειάς του Νοβάκη. Η όποια αξία του συνδέεται με το γεγονός πως είναι ο πρώτος που κυκλοφόρησε σε CD τους σκοπούς και τα τραγούδια των "εθνικά Μακεδόνων" της Ελλάδας. Η ποιότητα της δουλειάς του, ιδίως τα φωνητικά του, έχουν γίνει αντικείμενο επικρίσεων και από το κοινό του, με αποτέλεσμα να υπάρχει αντίλογος, που αποσυνδέει αυτό το θέμα από τη σημασία της δουλειάς του και επικεντρώνει στην πολιτική πτυχή του θέματος. Όπως γράφεται χαρακτηριστικά σε ένα "εθνικοΜακεδονικό" ιστολόγιο: "Μερικοί γκρινιάρηδες και μίζεροι Μακεδόνες δήλωναν ότι, ενώ τα cd έχουνε πολύ καλή μουσκή, η φωνή του ίδιου είναι μέτρια ... Αγνοούνε όμως ότι το κυρίαρχο ζήτημα ήταν η παρουσίαση μακεδονικών τραγουδιών από εθνικά Μακεδόνα έλληνα πολίτη και μάλιστα τραγουδιών τα οποία σύνέλεξε ο ίδιος προσωπικά από ζώντες μακεδονικούς παραδοσιακούς τραγουδιστές της νότιας/αιγαιατικής Μακεδονίας [υπογρ. δική μου]. Η παρουσία, δε, του Νοβάκη, στην πλούσια δραστηριότητα των μουσικών και μουσικοχορευτικών σχημάτων των "εθνικά Μακεδόνων" φαίνεται πως είναι εξαιρετικά περιορισμένη, αλλά κερδίζει πόντους διότι εκείνοι περιορίζονται μόνο σε ζωντανές εμφανίσεις και τους λείπουν οι ηχογραφήσεις σε αναπαραγωγικά μέσα (cd). Με βάση τα παραπάνω, καθώς και τα σχόλια του Gts-tg, θεωρώ ότι η προβολή του Νοβάκη έχει καθαρά πολιτική χροιά και δεν προκύπτει η εγκυκλοπαιδικότητά του ως μουσικού ή "λαογράφου", έστω και ερασιτέχνη. Οπότε ψηφίζω  Διαγραφή. →34kor34 (συζήτηση) 16:56, 2 Ιουνίου 2016 (UTC)

text: @34kor34: Κατ' αρχάς, τα τραγούδια που κατέγραψε ο Νοβάκης και περιέχονταν στα CD του δεν είναι τραγούδια «των εθνικά Μακεδόνων της Ελλάδας», αλλά όλων γενικά των σλαβόφωνων της ελληνικής Μακεδονίας, οι περισσότεροι από τους οποίους έχουν ελληνική εθνική συνείδηση. Τα τραγούδια που περιέχονται στα CDs του Νοβάκη έχουν ντόπια προέλευση, καθώς ο Kahl γράφει ότι πρόκειται για «a total of 23 songs in local Slavic Macedonian and 14 instrumental ones from diverse regions of Greek Macedonia» (σ. 397). Το ότι η σλαβοφωνία έπαψε να θεωρείται ταμπού στην ελληνική Μακεδονία «too late to guarantee a continuation of Slavic musical traditions in Greece», όπως γράφει ο Kahl (σ. 398), με αποτέλεσμα να αναπληρώνεται το έλλειμμα εγχώριας καλλιέργειας της ντόπιας μουσικής παράδοσης με έξωθεν συντελεστές, είναι ένα στοιχείο που νομίζω ότι μπορεί και πρέπει να προστεθεί στο λήμμα, αλλά δε βλέπω πώς ακριβώς μειώνει την εγκλυκλοπαιδικότητα του προσώπου που αφορά το λήμμα. . Ομοίως, η αισθητική κριτική του έργου του Νοβάκη είναι φυσικά θεμιτή (δεν ψέγω κάποια/-ον που προτιμάει λ.χ. να ακούει το janno jannovitse να τραγουδιέται από τη Σαβίνα Γιαννάτου), αλλά δεν έχει κάποια σχέση με το αν είναι ή όχι εγκυκλοπαιδικό το θέμα του λήμματος. Ασμοδαίος (συζήτηση) 20:33, 9 Ιουνίου 2016 (UTC)
 Διατήρηση Ο Νοβάκης έχει κάνει απίστευτη δουλειά, αν και στην εκτέλεση έχει επηρεαστεί από τη σύγχρονη ακουστική των Σκοπίων. Πάντως, η δουλειά του είναι ανεκτίμητη για τον Ελληνικό Πολιτισμό. Τα παραδοσιακά τραγούδια της Μακεδονίας είναι αναπόσπαστο κομμάτι της ελληνικής μουσικής και λυρικής παράδοσης και έως τώρα είχε γίνει δώρο στους Σκοπιανούς. Ευτυχώς βρήκε πολλούς μιμητές. Το αν οι Σκοπιανοί προσπαθούν να εκμεταλλευτούν πολιτικά το θέμα, ή έαν ο ίδιος ο Νοβάκης δεν έχει ξεκαθαρίσει τον εθνικό χαρακτήρα της δουλειάς του, οφείλεται αποκλειστικά στην αδιαφορία, την καχυποψία και τη στενοκεφαλιά του επίσημου Ελληνικού κράτους, που αντί να τον βραβεύσει ο Υπουργός Πολιτισμού, ή να τον καλέσουν να τραγουδήσει στους Ολυμπιακούς Αγώνες της Αθήνας, τον αντιμετωπίζουν με τη γνωστή χαοτική αριστεροδέξια παρωπίδα. Το λήμμα βέβαια είναι άκρως εγκυκλοπαιδικό. 62.169.201.60
replies: text: : Τεκμηρίωση υπάρχει για την φοβερή δουλειά και την κάλυψη/αφιερώματα που έχει λάβει για αυτή την δουλειά; Ποια είναι και γιατί πρέπει να βραβευτεί; Gts-tg (συζήτηση) 12:39, 26 Μαρτίου 2017 (UTC)
 Διατήρηση per Ασμοδαίος και 62.169.201.60. Συμφωνώ επίσης με τον αγαπητό 34kor34, ότι η ως τώρα η προβολή του Νοβάκη είχε κυρίως πολιτική χροιά, αλλά αυτό μάλλον είναι ένα ακόμα +plus στη εγκυκλοπαιδικότητα περί του προσώπου.  Geoandrios (συζήτηση) 09:15, 26 Μαρτίου 2017 (UTC)

text: : Μα το ζήτημα είναι ότι δεν υπάρχει προβολή του Νοβάκη πέρα από YouTube, τους δίσκους που έχει αυτοεκδώσει και την αναφορά από τον Thede Kahl παραπάνω. Δεν καλύπτει τα κριτήρια εγκυκλοπαιδικότητας ως μουσικός. Το ότι τα προπαγανδιστικά blog τον διαφημίζουν ως εκπρόσωπο της κατατρεγμένης Αιγιακής Μακεδονίας θα μπορούσε να προσδώσει εγκυκλοπαιδικότητα εάν ήταν αξιόπιστοι ιστότοποι και όχι μπλογκ. Gts-tg (συζήτηση) 12:42, 26 Μαρτίου 2017 (UTC)
replies: text: :: Αγαπητέ Gts-tg, αν και για το συγκεκριμένο λήμμα, θεωρώ σημαντικό κυρίως το γεγονός, ότι περί εγκυκλοπαιδικότητας, σαν επίκαιρο πρόσωπο με δημοσιότητα, ως πηγή το καλύπτει ο "ΙΟΣ", το:  ΡΑΓΚΟΥΤΣΑΡΙΑ / ΚΑΣΤΟΡΙΑΝΟ ΚΑΡΝΑΒΑΛΙ ΝΟ 1, π.χ. δεν είναι αυτοέκδοση, είναι της δισκογραφικής εταιρείας "ΑΥΛΟΣ", (που ίδρυσε το 2000 ο Γιάννης Ζουγανέλης, πηγή: Γιάννης Ζουγανέλης στο getgreekmusic.gr). Geoandrios (συζήτηση) 15:23, 26 Μαρτίου 2017 (UTC)
|}
thread_title:  [[Κώστας Νοβάκης]]